cyanic-selkie/wikianc huggingface dataset:
Σκιάδα Ροδόπης
Παραπομπές
Κατηγορία:Χωριά του νομού Ροδόπης Κατηγορία:Δήμος Αρριανών
Μιγιαζάκι (πόλη)
Γειτονικοί δήμοι
Νομός Μιγιαζάκι
Οικονομία
Η Skynet Asia Airways έχει την έδρα της στο Μιγιαζάκι. Η Asiana Airlines λειτουργεί γραφείο πωλήσεων στον έκτο όροφο του κτιρίου Miyazaki Daiichi Seimei στο Μιγιαζάκι. Η Dell Inc έχει τα δύο τηλεφωνικά της κέντρα στην Ιαπωνία και στη συνέχεια άνοιξε το ένα στον 5ο όροφο του κτηρίου Carino Miyazaki στο Μιγιαζάκι.
Πληθυσμιακή μεταβολή
Ο συνολικός αριθμός των κατοίκων της πόλης Μιγιαζάκι κατά τις τελευταίες δεκαετίες σύμφωνα με την στατιστική υπηρεσία της Ιαπωνίας απεικονίζεται στον παρακάτω πίνακα:
Μεταφορές
Η γραμμή JR Kyushu Nichinan εξυπηρετεί την περιοχή.
Η Miyakoh Bus Company λειτουργεί λεωφορεία μέσω της πόλης Μιγιαζάκι και των γύρω πόλεων. Ο ιστότοπος είναι διαθέσιμος μόνο στα Ιαπωνικά. μικρογραφία|αεροδρόμιο Μιγιαζάκι Τα τρένα και τα λεωφορεία δέχονται πληρωμές μέσω οποιασδήποτε κάρτας IC, ωστόσο, ορισμένες γραμμές JR, όπως η γραμμή Nichinan, δέχονται μόνο μετρητά.
Η πόλη εξυπηρετείται από το αεροδρόμιο Μιγιαζάκι.
Κλίμα
Το Μιγιαζάκι έχει ένα υγρό υποτροπικό κλίμα με ζεστά, υγρά καλοκαίρια και δροσερούς χειμώνες. Κατά τη διάρκεια του καλοκαιριού, η πόλη είναι ιδιαίτερα επιρρεπής σε τυφώνες, ένας εκ των οποίων έφερε 587.2 mm βροχής σε μία μέρα στις 16 Οκτωβρίου 1939. Ο υγρότερος καταγεγραμμένος μήνας  ήταν ο Σεπτέμβριος του 1886 με 1259.3 mm και ο ξηρότερος μήνας ο  Δεκέμβριος του  1988, που είναι ο μόνος μήνας χωρίς μετρήσιμη βροχόπτωση.
Εξωτερικοί σύνδεσμοι
Κατηγορία:Πόλεις της Ιαπωνίας
Κατηγορία:Λήμματα που περιέχουν κείμενο στα ιαπωνικά
Κρις Σίνγκλετον
Ο Κρίστοφερ Καρλ Σίνγκλετον Τζούνιορ, (Chris Singleton), (Κάντον Τζόρτζια, 21 Νοεμβρίου 1989), είναι Αμερικάνος επαγγελματίας καλαθοσφαιριστής. Έχει ύψος 2,06 μ. και βάρος 103 κιλά και αγωνίζεται στη θέση του πάουερ φόργουορντ και σέντερ.
Κολέγιο
Ο Σίνγκλετον έπαιξε τρία χρόνια στο κολεγιακό πρωτάθλημα μπάσκετ για τους Seminoles Florida State University, όπου κέρδισε το βραβείο ACC αμυντικός παίκτης του έτους 2011. Μετά την ήττα στην φάση του Sweet Sixteen του πρωταθλήματος NCAA το 2011, ο Σίνγκλετον αποφάσισε να αφήσει το FSU και ανακήρυξε τον εαυτό του διαθέσιμο για το ντραφτ του 2011 όπου και επιλέγει το νούμερο 18 από τους Ουάσινγκτον Ουίζαρντς, στις 23 Ιουνίου 2011
Σταδιοδρομία
Στις 9 Δεκεμβρίου 2011, υπέγραψε με τους Wizards. Στις 22 Μαρτίου 2012, σημείωσε επίδοση καριέρας με τους 16 πόντους του στην ήττα 83-85 από τους Ιντιάνα Πέισερς.
Στις 24 Σεπτεμβρίου 2015,ο Σίνγκλετον υπέγραψε με τη ρωσική ομάδα Λοκομοτίβ Κουμπάν για τη σεζόν 2015-16. Με την ρώσικη ομάδα έκανε μια πολύ καλή χρονιά φτάνοντας μέχρι το Final 4 της Ευρωλίγκα όπου και βγήκε τρίτη. Τον Ιούνιο του 2016, υπέγραψε στην Κίνα με την Anhui Wenyi για τη σεζόν 2016 NBL (πρωτάθλημα δεύτερης κατηγορίας), όπου κέρδισε το πρωτάθλημα και ονομάστηκε MVP των τελικών πραγματοποιώντας φοβερές εμφανίσεις.
Την 1η Ιουλίου 2016 ο Κρις Σίνγκλετον, υπέγραψε συμφωνία ενός έτους (με επιλογή της ομάδας για δεύτερη χρονιά) με την ελληνική ομάδα του Παναθηναϊκού. Τον Φλεβάρη του 2017 κατέκτησε το Κύπελλο Ελλάδας κόντρα στον Άρη με 68-59. Τον Μάρτιο ύστερα από εξαιρετικές εμφανίσεις(15.2 πόντους, 6.2 ριμπάουντ, 1.3 κοψίματα και 18 βαθμούς στο σύστημα αξιολόγησης κατά μ.ο),κατέκτησε το βραβείο του καλύτερου παίκτη για τον μήνα στην Ευρωλίγκα. Επίσης βγήκε MVP του δεύτερου γύρου στο ελληνικό πρωτάθλημα. Η χρονιά τελείωσε με την κατάκτηση του πρωταθλήματος Ελλάδας με 2-3 νίκες κόντρα στον Ολυμπιακό. Ο ίδιος με αυτή την επιτυχία, μπήκε στην καλύτερη πεντάδα της διοργάνωσης. To 2018 κατέκτησε ξανά το πρωτάθλημα Ελλάδας, και αποτέλεσε για δεύτερη φορά μέλος της καλύτερης πεντάδας του πρωταθλήματος.
Στις 5 Ιανουαρίου 2023, ανακοινώθηκε η επιστροφή του στην Αναντολού Εφές ως το τέλος της αγωνιστικής περιόδου 2022-23. Στις 17 Ιουνίου 2023, κατέκτησε το Πρωτάθλημα Τουρκίας, κερδίζοντας την Καρσίγιακα 3-0 στη σειρά των τελικών. Στις 21 Ιουνίου 2023, αποτέλεσε παρελθόν από την Έφες.
Παραπομπές
Κατηγορία:Αμερικανοί καλαθοσφαιριστές Κατηγορία:Πάουερ φόργουορντ Κατηγορία:Σέντερ Κατηγορία:Καλαθοσφαιριστές Ουάσινγκτον Ουίζαρντς Κατηγορία:Καλαθοσφαιριστές Ιντιάνα Πέισερς Κατηγορία:Καλαθοσφαιριστές Οκλαχόμα Σίτι Μπλου Κατηγορία:Καλαθοσφαιριστές Λοκομοτίβ Κουμπάν Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές Μπαρτσελόνα Κατηγορία:Καλαθοσφαιριστές Εφές Αναντόλου Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές ισπανικών συλλόγων Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές τουρκικών συλλόγων Κατηγορία:Καλαθοσφαιριστές Πρωταθλήματος Τουρκίας Κατηγορία:Καλαθοσφαιριστές κινεζικών συλλόγων Κατηγορία:Καλαθοσφαιριστές ρωσικών συλλόγων Κατηγορία:Καλαθοσφαιριστές VTB Λίγκα Κατηγορία:Καλαθοσφαιριστές του NBA
Αλυσίδα Ιανός
Ιστορία
Ο πρώτος κρίκος της Αλυσίδας Πολιτισμού IANOS δημιουργήθηκε το Σεπτέμβριο του 1984 στη Θεσσαλονίκη, από τον Νίκο Καρατζά. Το πρώτο κατάστημα, που αποτελεί και την έδρα της επιχείρησης ως σήμερα, βρίσκεται στην οδό Αριστοτέλους 7 και αποτελεί έναν πολιτιστικό πολυχώρο που περιλαμβάνει βιβλιοπωλείο, αίθουσα τέχνης και χώρο πολιτιστικών εκδηλώσεων.
Από τότε προστέθηκαν στην Αλυσίδα άλλοι 9 κρίκοι στην Θεσσαλονίκη και την Αθήνα, με τελευταίο (2016) τον ΠΑΙΔΙΚΟ ΙΑΝΟ στην Μητροπόλεως 73, Θεσσαλονίκη. Πρόκειται για το  καλύτερο παιδικό βιβλιοπωλείο της Ελλάδας που άνοιξε στην Θεσσαλονίκη. Ένα κατάστημα αποκλειστικά για τα παιδιά, με βιβλιογραφική πληρότητα και τεράστια ποικιλία σε μουσική, εκπαιδευτικά και παιδαγωγικά παιχνίδια!
Ταυτόχρονα, η συνεχής ανάπτυξη νέων δραστηριοτήτων, συνέβαλε ώστε σήμερα πλέον να έχει καταξιωθεί ο IANOS ως μία από τις πιο πρωτοποριακές και επιτυχημένες επιχειρήσεις στο χώρο του βιβλίου και του πολιτισμού.
Απόλυτα διακριτή ταυτότητα, καινοτομία και υψηλά πρότυπα ποιότητας-εξυπηρέτησης, είναι οι τρεις πυλώνες στους οποίους βασίστηκε η μεγάλη αναγνωρισιμότητα και το δυναμικό επιχειρηματικό προφίλ του ΙΑΝΟΥ.
Εκδηλώσεις
Τα τελευταία 36 χρόνια λειτουργίας ο IANOS έχει διοργανώσει και φιλοξενήσει 10.121 πολιτιστικές εκδηλώσεις, παρουσιάζοντας το σύνολο της ελληνικής βιβλιογραφίας και δισκογραφίας. Τα τρία τελευταία χρόνια πραγματοποιήθηκαν πάνω από 2.153 εκδηλώσεις σε Αθήνα και Θεσσαλονίκη, παρουσιάστηκαν 453 συγγραφείς και ανέβηκαν τη σκηνή του ΙΑΝΟΥ 328 μουσικοί, ενώ τις εκδηλώσεις παρακολούθησαν 149.892 άνθρωποι.
Αίθουσα τέχνης
Συνεργάστηκε με μουσεία, φορείς και άλλους πολιτιστικούς χώρους, ταξιδεύοντας τις εκθέσεις στην Ελλάδα και το εξωτερικό όπως: το Εθνικό Αρχαιολογικό Μουσείο, η Ελληνική Πρεσβεία στην Αίγυπτο, το Διεθνές Φεστιβάλ Φιλίππων, η Πινακοθήκη Κατσίγρα, το Ιστορικό και Λαογραφικό Μουσείο Ύδρας, το Ιστορικό και Λαογραφικό Μουσείο Αίγινας, η Ένωση Σμυρναίων, το Εκκοκκιστήριο Ιδεών, η Δημόσια Κεντρική Βιβλιοθήκη Λάρισας κ.ά.
Εργαστήρια και σεμινάρια βιβλίου
Τα Εργαστήρια Βιβλίου στον IANO, δημιουργήθηκαν την άνοιξη του 2013. Καλύπτουνε ένα ευρύ φάσμα γνωστικών αντικειμένων που σχετίζονται με το βιβλίο αλλά και με εξειδικευμένες επιστημονικές θεματικές ενότητες και κινούνται στο τρίπτυχο Δημιουργική γραφή – Διόρθωση και Επιμέλεια κειμένων – Εικονογράφηση. Στοχεύουν στη συγγραφική πρόοδο και στην επαγγελματική κατάρτιση των συμμετεχόντων, αλλά και στην ενημέρωση και την καλλιέργεια αυτών που αγαπούν το λογοτεχνικό κείμενο και το βιβλίο γενικότερα, όπως επίσης και στην επιμόρφωση σε ευρύτερα γνωστικά αντικείμενα.
Στην ομάδα διδασκόντων των Εργαστηρίων Βιβλίου συμμετέχουν καταξιωμένοι συγγραφείς, επαγγελματίες από τον χώρο του βιβλίου και από άλλα επιστημονικά πεδία, με διδακτική εμπειρία. Διδάσκοντες στα σεμινάρια είναι οι: Αμάντα Μιχαλοπούλου, Χρήστος Οικονόμου, Ευτυχία Γιαννάκη, Στρατής Πασχάλης, Μαρία Αγγελίδου, Ελένη Σβορώνου, Σωτήρης Χατζάκης, Νίκος Απειρανθίτης, Δημήτρης Κουρούμπαλης, Μάνος Κοντολέων, Σοφία Νικολαΐδου, Γιάννης Σκαραγκάς, Βασίλης Αμανατίδης, Άρης Δημοκίδης, Τάσος Αποστολίδης, Κώστας Καβανόζης. Στα εργαστήρια διόρθωσης-επιμέλειας κειμένων διδάσκουν ο Δημήτρης Θάνας και η Πελαγία Μαρκέτου, ενώ στα εργαστήρια εικονογράφησης ο Σβετλίν Βασίλεβ. Ο IANOS παρέχει και εξ αποστάσεως σεμινάρια (e-learning)
Έχουν διδάξει επίσης και οι: Ρέα Γαλανάκη, Μάνος Κοντολέων, Ανδρέας Αποστολίδης κ.ά.
Εξωτερικοί σύνδεσμοι
Κατηγορία:Ελληνικές επιχειρήσεις
Άγιος Ιωάννης Ζάρακα Λακωνίας
Ο Άγιος Ιωάννης είναι οικισμός της τοπικής κοινότητας Ιέρακα, της δημοτικής ενότητας (τέως δήμου) Ζάρακα, του δήμου Μονεμβασίας, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Επιδαύρου Λιμηράς του νομού Λακωνίας, στο γεωγραφικό διαμέρισμα Πελοποννήσου.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1920 και προσαρτήθηκε στην κοινότητα Ιέρακος. Με το ΦΕΚ 244Α - 04/12/1997 αποσπάστηκε από την κοινότητα Ιέρακος και προσαρτήθηκε στον δήμο Ζάρακα. Με το ΦΕΚ 87Α - 07/06/2010 αποσπάστηκε από τον δήμο Ζάρακα και προσαρτήθηκε στον δήμο Μονεμβασίας.
Πηγές
Κατηγορία:Χωριά του νομού Λακωνίας Κατηγορία:Δήμος Μονεμβασιάς
Φίλιπσμπουργκ (Άγιος Μαρτίνος)
thumb|right|Αποψη του δικαστήριου του Φίλιπσμπουργκ Το Φίλιπσμπουργκ (ολλανδικά: Philipsburg) είναι πρωτεύουσα του συστατικού κράτους του Βασιλείου των Κάτω Χωρών, Άγιου Μαρτίνου. Η πόλη λειτουργεί ως εμπορικό κέντρο του νησιού και έχει 1.338 κατοίκους (2006). Η πόλη είναι χτισμένη στο νότιο μέρος του νησιού, σε μια λωρίδα γης που χωρίζει τη θάλασσα από μια μεγάλη αλμυρή λίμνη, όπου υπάρχει και αλυκή.
Ιστορία
Το νησί του Αγίου Μαρτίνου ανακαλύφθηκε στις 11 Νοεμβρίου 1493, από τον Χριστόφορο Κολόμβο. Το Φίλιπσμπουργκ ιδρύθηκε το 1763 από τον Τζον Φίλιπς, ένα Σκωτσέζο λοχαγό του Ολλανδικού Ναυτικού και σύντομα έγινε πολυσύχναστο κέντρο του διεθνούς εμπορίου. Δύο ιστορικά φρούρια μαρτυρούν τη στρατηγική σημασία του Φίλιπσμπουργκ, το Φρούριο Άμστερνταμ και το Φρούριο Βίλεμ.
Age of Unreason
Το Age of Unreason είναι το 17ο στούντιο άλμπουμ του αμερικανικού συγκροτήματος Bad Religion, το οποίο κυκλοφόρησε στις 3 Μαΐου 2019. Είναι το πρώτο στούντιο άλμπουμ του συγκροτήματος που περιέχει τον κιθαρίστα Μάικ Ντίμκιτς και τον ντράμερ Τζέιμι Μίλερ, αντικαθιστώντας τους Γκρεγκ Χέτσον και Μπρουκς Γουόκερμαν αντίστοιχα. Επίσης παρήχθη από τον Κάρλος ντε λα Γκάρζα, αντικαθιστώντας τον Τζο Μπαρέσι που είχε παραγάγει, μιξάρει ή εργαστεί σε κάθε άλμπουμ των Bad Religion από το The Empire Strikes First του 2004. Ωστόσο ο Μπαρέσι μίξαρε το "The Kids Are Alt-Right", σινγκλ που κυκλοφόρησε το 2018.
Παραπομπές
Κατηγορία:Δισκογραφία των Bad Religion
Κώστας Χατζηστεφάνου
Ο Κώστας Χατζηστεφάνου ήταν Ελληνοκύπριος εκπαιδευτικός και πολιτικός. Διετέλεσε Υφυπουργός Παιδείας της Κύπρου.
Βιογραφικά στοιχεία
Ο Κώστας Χατζηστεφάνου γεννήθηκε στον Καραβά το 1926. Αποφοίτησε από το Παγκύπριο Γυμνάσιο. Ακολούθως εργάστηκε για ένα έτος ως διδάσκαλος στη Σεβέρειο Αστική Σχολή. Στη συνέχεια σπούδασε στη Φιλοσοφική Σχολή του Πανεπιστημίου Αθηνών.
Στη συνέχεια εργάστηκε για τέσσερα χρόνια στο Παγκύπριο Γυμνάσιο. Ακολούθως, σπούδασε κλασσική φιλολογία στο Πανεπιστήμιο του Λονδίνου. Στη συνέχεια, με υποτροφία του Ιδρύματος Κρατικών Υποτροφιών, έκανε μεταπτυχιακές σπουδές στην αρχαία ελληνική φιλολογία στο ίδιο πανεπιστήμιο. Στη συνέχεια, απέκτησε και διδακτορικό στο ίδιο θέμα από το ίδιο πανεπιστήμιο. Κατά τη διάρκεια των σπουδών του εργάστηκε στο Γραφείο της Εθναρχίας Κύπρου στο Λονδίνο.
Στη συνέχεια, εργάστηκε για ακόμη πέντε χρόνια στην Παιδαγωγική Ακαδημία. Ακολούθως εργάστηκε ως βοηθός διευθυντής στο Γυμνάσιο Αρρένων Κύπρου. Το 1966 διορίσθηκε επιθεωρητής φιλολογικών μαθημάτων και το 1972 τμηματάρχης ανωτέρας και μέσης εκπαίδευσης. Την 1η Ιανουαρίου 1977 διορίσθηκε Διευθυντής Εκπαίδευσης στο Υπουργείο Παιδείας.
Ακόμη, διετέλεσε αντιπρόεδρος του Συνδέσμου Ελλήνων Φιλολόγων Κύπρου Στασίνος, μέλος του διοικητικού συμβουλίου του Ελληνικού Πνευματικού Ομίλου Κύπρου και μέλος της Ελληνικής Εταιρείας Φιλολογικών Μελετών και άλλων ιδρυμάτων. Επιπλέον, ήταν επίτιμο μέλος της Ελληνικής Ανθρωπιστικής Εταιρείας.
Στις 9 Μαρτίου 1978 διορίστηκε Υφυπουργός Παιδείας της Κύπρου στην Κυβέρνηση Σπύρου Κυπριανού 1978. Παρέμεινε στη θέση αυτή έως τις 9 Σεπτεμβρίου 1980.
Ήταν νυμφευμένος με τη Λένα, το γένος Οδυσσέως Ελληνοπούλου. Είχε 2 υιούς και μία κόρη.
Απεβίωσε το 2012.
Πηγές
Κατηγορία:Κύπριοι εκπαιδευτικοί Κατηγορία:Κύπριοι υφυπουργοί Κατηγορία:Υπουργοί Παιδείας (Κύπρος) Κατηγορία:Κυβέρνηση Σπύρου Κυπριανού 1978
Αρκάδι Ηρακλείου
Το Αρκάδι (επίσημη ονομασία Αρκάδιον) είναι οικισμός της κοινότητας Δαμανίων, της Δημοτικής ενότητας (τέως δήμου) Νίκου Καζαντζάκη, του Δήμου Αρχανών-Αστερουσίων, της Περιφερειακής ενότητας (τέως Νομού) Ηρακλείου, στην Περιφέρεια Κρήτης, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης ανήκε στην Επαρχία Μονοφατσίου του Νομού Ηρακλείου, στο γεωγραφικό διαμέρισμα Κρήτης.
Γενικά στοιχεία
Οι κάτοικοι κατάγονται από τα Ανώγεια Ρεθύμνης και εγκαταστάθηκαν εκεί μετά την απελευθέρωση της Κρήτης. Διατηρούν την ιδιαίτερη προφορά των Ανωγειανών, όπως επίσης τα ήθη και τα έθιμά τους.
Αξιοθέατα
Στον οικισμό δραστηριοποιείται ο πολιτιστικός σύλλογος Αρκαδίου.
Πηγές
Κατηγορία:Δήμος Αρχανών - Αστερουσίων Κατηγορία:Χωριά του νομού Ηρακλείου
Κλάπτον Κομιούνιτι ΦΚ
Κλάπτον Κομιούνιτι ΦΚ είναι ένας ποδοσφαιρικός σύλλογος με έδρά το Φόρεστ Γκεϊτ, Λονδίνο, της Αγγλίας. Η ανδρική ομάδα αγωνίζεται στην Eastern Counties League Division One South και η γυναικεία στην Greater London Women's Football League Premier, έχουν έδρα το Wadham Lodge στο Walthamstow, και μοιράζονται το γήπεδο μαζι με την Walthamstow F.C..
Ιστορία
Η ομάδα ιδρύθηκε στης 27 Ιανουαρίου του 2018, όταν οι οπαδοί της Clapton FC «Clapton Ultras» δυσαρεστημένοι από τον πρόεδρο- ιδιοκτήτη της ομάδας Vince McBean που ήθελε να ρευστοποιήσει το φιλανθρωπικό οργανισμό που χρηματοδοτούσε το σύλλογο στην αρχή μποϊκόταραν τους αγώνες της ομάδας και μετά αποφάσισαν να ιδρύσουν την δικιά τους ομάδα στα πρότυπα όλων των αυτοδιαχειριζόμενων ομάδων, την Clapton Community Football Club. Από την ίδρυση του ο Σύλλογος ήταν μια ομάδα μελών και από εκεί αντλούσε την βάση του. Στης αρχές της δεκαετίας του ’90 όμως η ομάδα αγοράστηκε από τον ιδιοκτήτη Vince McBean και αυτός κατάργησε την ιδιότητα του μέλους. Το 2014 τα μέλη του “Clapton Life” αναβίωσαν την ιδιότητα αυτή, αλλά, βρήκαν κλειστές τις πόρτες από την ομάδα. Αρκετές μονομερής αποφάσεις δυσαρέστησαν τους οπαδούς γιατί ουσιαστικά άφηνε την κοινότητα έξω από την ομάδα, αυτό όμως ερχόταν σε αντίθεση με το αρχικό καταστατικό της. Ουσιαστικά ο πρόεδρος- ιδιοκτήτης της ομάδας με κάποιες ξαφνικές αυξήσεις στα εισιτήρια και ποιο αυστηρό έλεγχο στην είσοδο απογοήτευσε τους οπαδούς που ήθελαν να μιλήσουν με τον πρόεδρο της ομάδας. Η συμμετοχή της κοινότητας μέσα από τους “Clapton Ultras” αύξησε τα έσοδα της ομάδας και έφερε ξανά νεανικό κοινό στο γήπεδο, όμως και πάλι οι διαφωνίες των οπαδών με τον ιδιοκτήτη της ομάδας που ήθελε να ρευστοποίηση τον φιλανθρωπικό οργανισμό έφερε το μποϊκοτάζ στους αγώνες την σεζόν 2017-18 και στην συνέχεια ήρθε η οριστική ρήξη και το Φλεβάρη του 2018, οι «Clapton Ultras» ίδρυσαν την αυτοδιαχειριζόμενη ομάδα της Clapton Community Football Club.
Γήπεδο
Η ομάδα αγωνίζεται στο Wadham Lodge του Walthamstow, όμως τον Σεπτέμβριο του 2019, η ιστορική έδρα της Clapton FC, The Old Spotted Dog πέρασε στα χέρια της ομάδας.
Οπαδοί
Οι οπαδοί της ομάδας είναι γνωστοί για τα ακροαριστερά του συναισθήματα και είναι αυτοανακηρυγμένοι αντιφασίστες. Ο σύλλογος έχει κάποιες μικρές ομάδες οπαδών όπως οι Clapton Punks και οι Gravy Ultras.
Ρεκόρ
Best FA Women's Cup performance: Third round, 2021-22 Best FA Vase performance: First qualifying round, 2019–20 Record attendance: 1,266 vs FC Roast, 11 May 2019
Σιδηροδρομικός σταθμός Μεγάρων
Ο Σιδηροδρομικός Σταθμός Μεγάρων είναι σταθμός του προαστιακού της Hellenic Train, επί της σιδηροδρομικής γραμμής Αεροδρομίου–Πάτρας. Βρίσκεται στα Μέγαρα της Δυτικής Αττικής, νοτίως των ορίων του αστικού ιστού και έλαβε την ονομασία του από την πόλη την οποία εξυπηρετεί.
Ο σταθμός Μεγάρων εγκαινιάστηκε στις 27 Σεπτεμβρίου 2005, μαζί με την επέκταση της γραμμής από το Σιδηροδρομικό Κέντρο Αχαρνών έως την Κόρινθο. Εξυπηρετείται από την Γραμμή 2 του Προαστιακού προς Κιάτο και Πειραιά, και από την Γραμμή 5 προς Αίγιο, Αθήνα και Αεροδρόμιο. Η σημερινή του μορφή ανάγεται στο 2007. Διαθέτει δύο πλευρικές αποβάθρες και γραμμή εναπόθεσης αμαξοστοιχιών.
Ο νέος σταθμός δεν πρέπει να συγχέεται με τον παλαιό επί της μετρικής γραμμής Πειραιά–Πάτρας των πρώην ΣΠΑΠ, ο οποίος βρίσκεται βόρεια του σημερινού σταθμού, εντός της πόλης των Μεγάρων στην κεντρική πλατεία Μεγάρων (Βασιλέως Κωνσταντίνου), Ζεύξιδος & 28ης Οκτωβρίου.
Παραπομπές
Κατηγορία:Μέγαρα Μέγαρα Μέγαρα Μέγαρα Μέγαρα Μέγαρα
Μαρία Γεωργιάδου
Η Μαρία Γεωργιάδου είναι Ελληνίδα ηθοποιός και σεναριογράφος.
Βιογραφικό
Αποφοίτησε από τη Φαρμακευτική Σχολή του Εθνικού και Καποδιστριακού Πανεπιστημίου Αθηνών και από τη Δραματική Σχολή Θεάτρου Τέχνης Κάρολος Κουν. Εργάζεται ως ηθοποιός από το 1988 σε τηλεόραση, θέατρο και κινηματογράφο, ενώ το 1993 έγραψε το πρώτο της σενάριο για την τηλεόραση και πιο συγκεκριμένα για τη σειρά Μια υπέροχη ζωή που προβλήθηκε από το Mega Channel και είχε και πρωταγωνιστικό ρόλο σε αυτή.
Κάποιες από τις πιο γνωστές της συμμετοχές σε τηλεοπτικές σειρές ως ηθοποιός είναι: Αχ Ελένη, Δέκα Μικροί Μήτσοι, Ο κακός βεζύρης, Κωνσταντίνου και Ελένης, Λίφτινγκ, Στη σκιά του πολέμου, Οδός Παραδείσου 7, Λατρεμένοι μου γείτονες και Κλεμμένα Όνειρα.
Στις 17 Σεπτεμβρίου του 2018 έκανε πρεμιέρα στον ΑΝΤ1 η σειρά Γυναίκα Χωρίς Όνομα, για την οποία έγραφε το σενάριο η ίδια. Η σειρά είχε συνεχιστεί και για δεύτερη χρόνια.
Τον Σεπτέμβριο του 2020 άρχισε να μεταδίδεται η δραματική σειρά Ήλιος στον ΑΝΤ1. Η σειρά είχε συνεχιστεί και αυτή για δεύτερη χρόνια.
Στις 19 Σεπτεμβρίου 2022 έκανε πρεμιέρα στο ΣΚΑΪ η νέα σειρά που έγραφε το σενάριο η ίδια με τίτλο Άγρια Γη. ￼￼
Προσωπική ζωή
Από το 1989 μέχρι το 2004, ήταν παντρεμένη με τον επίσης ηθοποιό Στράτο Τζώρτζογλου. Το 1997 απέκτησαν τον γιο τους Αλκιβιάδη Τζώρτζογλου.
Κατηγορία:Έλληνες σεναριογράφοι Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου Κατηγορία:Απόφοιτοι της Δραματικής Σχολής του Εθνικού Θεάτρου Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Λεάνδρο Μπολμάρο
Ο Λεάνδρο Νικολάς Μπολμάρο (Λας Βαρίγιας, 11 Σεπτεμβρίου 2000) είναι Αργεντινοϊταλός επαγγελματίας διεθνής καλαθοσφαιριστής. Με ύψος 1,98μ. αγωνίζεται ως σούτινγκ γκαρντ και σμολ φόργουορντ για την Μπάγερν Μονάχου. Εκπροσωπεί επίσης την Εθνική Αργεντινής.
Πρώιμα χρόνια και νεανική πορεία
Ο Μπολμάρο άρχισε να εξασκεί το άθλημα της καλαθοσφαίρισης στην πατρίδα του την Αργεντινή. Άρχισε να παίζει με τις ομάδες νέων ενός τοπικού συλλόγου με το όνομα Αλμαφουέρτε από την πόλη Λας Βαρίγιας, στην Κόρδοβα. Στις 13 Απριλίου 2018, έπαιξε για την Ουόρλντ Τιμ στο Νάικ Χουπ Σάμιτ στο Πόρτλαντ του Όρεγκον.
Μπαρτσελόνα (2018–2021)
Την περίοδο 2019–20 στην Μπαρτσελόνα, μοίρασε το χρόνο παιχνιδιού μεταξύ της εφεδρικής ομάδας της Μπαρτσελόνα και της ανώτερης ομάδας, η οποία αγωνίστηκε στο Πρωτάθλημα Ισπανίας και την Ευρωλίγκα. Κατά τη διάρκεια της χρονιάς 2019–20 στην 3η Κατηγορία Ισπανίας, ενώ έπαιζε με την δεύτερη ομάδα της Μπαρτσελόνα, είχε μέσο όρο 14.9 πόντους, 2.7 ριμπάουντ, 3.6 ασίστ και 1.8 κλεψίματα, σε 26.3 λεπτά ανά παιχνίδι, σε 9 αγώνες που έπαιξε στην 3η Κατηγορία Ισπανίας. Στις 13 Αυγούστου 2020, υπέγραψε επέκταση συμβολαίου με την Μπαρτσελόνα έως το 2023. Αφού επιλέχθηκε στο ντραφτ του ΝΒΑ, ο Μπολμάρο επέλεξε να παραμείνει στην Μπαρτσελόνα. Την σεζόν 2020–21, μέτρησε 2.9 πόντους, 1.3 ασίστ και 1.1 ριμπάουντ σε 30 αγώνες της Ευρωλίγκα. Επίσης, αναδείχτηκε μέλος της καλύτερης πεντάδας νέων παικτών στο Πρωτάθλημα Ισπανίας για το 2021.
Τον Σεπτέμβριο του 2021, ο Μπολμάρο πλήρωσε τη ρήτρα εξαγοράς του για να φύγει από τη Μπαρτσελόνα και εφεξής να μπορεί να υπογράψει ένα τετραετές συμβόλαιο ως πρωτάρης με τους Μινεσότα Τίμπεργουλβς.
Μινεσότα Τίμπεργουλβς (2021–2022)
Στο ντραφτ του 2020 του ΝΒΑ, ο Μπολμάρο επιλέχθηκε από τους Νιου Γιορκ Νικς με την 23η συνολική επιλογή, αλλά τα δικαιώματα του ντραφτ ανταλλάχθηκαν στους Μινεσότα Τίμπεργουλβς σε ένα εμπόριο τριών ομάδων. Στις 18 Σεπτεμβρίου 2021, υπέγραψε τετραετές συμβόλαιο ως πρωτάρης αξίας 11,8 εκατομμυρίων δολαρίων με τους Τίμπεργουλβς. Ο Μπολμάρο έκανε την πρώτη συμμετοχή του στο ΝΒΑ στις 20 Οκτωβρίου 2021 στη νίκη των Τίμπεργουλβς με 124-106 επί των Χιούστον Ρόκετς. Δεν είχε παίξει πολλά λεπτά πριν από τις 27 Νοεμβρίου 2021, όπου έπαιξε 17 λεπτά, υψηλό σταδιοδρομίας, απέναντι στους Φιλαδέλφεια 76ερς.
Γιούτα Τζαζ (2022–2023)
Στις 6 Ιουλίου 2022, ο Μπολμάρο ανταλλάχθηκε μαζί με τους Μαλίκ Μπίσλεϊ, Τζάρεντ Βάντερμπιλτ, Πάτρικ Μπέβερλι, τα δικαιώματα του ντραφτ του Ουόκερ Κέσλερ, τέσσερις μελλοντικές επιλογές του πρώτου γύρου και μία ανταλλαγή επιλογών στους Γιούτα Τζαζ με αντάλλαγμα τον Ρουντί Γκομπέρ. Αγωνίστηκε και στην G League με τους Σολτ Λέικ Σίτι Σταρς, έχοντας 12.1 πόντους 6.1 ριμπάουντ και 6.6 ασίστ. Στις 17 Φεβρουαρίου 2023, οι Τζαζ έλυσαν το συμβόλαιό του και τον άφησαν ελεύθερο, δίνοντάς του ελάχιστες ευκαιρίες (14 παιχνίδια, έχοντας 0.4 πόντους, 0.5 ριμπάουντ και 0.5 ασίστ μέσο όρο σε 5 λεπτά συμμετοχής).
Μπάγερν Μονάχου (2023–σήμερα)
Στις 19 Ιουλίου 2023, ανακοινώθηκε από την Μπάγερν Μονάχου με συμβόλαιο διάρκειας δύο ετών (έως το 2025).
Μικρές εθνικές ομάδες
Το 2017, ο Μπολμάρο κέρδισε ένα ασημένιο μετάλλιο με την εθνική ομάδα κάτω των 17 της Αργεντινής στο Νοτιοαμερικανικό Πρωτάθλημα Καλαθοσφαίρισης της FIBA κάτω των 17 στη Λίμα του Περού. Είχε κατά μέσο όρο 13,8 πόντους ανά παιχνίδι. Ο Μπολμάρο εκπροσώπησε επίσης την εθνική ομάδα κάτω των 19 της Αργεντινής στο Παγκόσμιο Κύπελλο Νέων της FIBA του 2019 στο Ηράκλειο της Ελλάδας, όπου η ομάδα του τερμάτισε στην 11η θέση. Αποχώρησε νωρίς από το εναρκτήριο παιχνίδι της διοργάνωσης, με ένα μικρό τράβηγμα. Κατά τη διάρκεια της διοργάνωσης, ήταν ο πρώτος σκόρερ της Αργεντινής, με μέσο όρο 10.8 πόντους ανά αγώνα.
Εθνική ομάδα ανδρών
Στις 29 Ιουλίου 2021, ο Μπολμάρο σημείωσε 2 πόντους σε μία ήττα από την Εθνική Ισπανίας στους Θερινούς Ολυμπιακούς Αγώνες του 2020 στο Τόκιο της Ιαπωνίας. Στις 11 Σεπτεμβρίου 2022, κέρδισε το χρυσό μετάλλιο στο Αμερικανικό Πρωτάθλημα 2022, νικώντας στον τελικό την γηπεδούχο Βραζιλία 75-73.
Εξωτερικοί σύνδεσμοι
Κατηγορία:Αργεντινοί καλαθοσφαιριστές Κατηγορία:Ιταλοί καλαθοσφαιριστές Κατηγορία:Αργεντινοί ιταλικής καταγωγής Κατηγορία:Σμολ φόργουορντ Κατηγορία:Σούτινγκ γκαρντ Κατηγορία:Καλαθοσφαιριστές Εθνικής Αργεντινής Κατηγορία:Καλαθοσφαιριστές Μινεσότα Τίμπεργουλβς Κατηγορία:Καλαθοσφαιριστές Μπαρτσελόνα Κατηγορία:Καλαθοσφαιριστές Εστουντιάντες ντε Μπαία Μπλάνκα Κατηγορία:Καλαθοσφαιριστές ΚΜ 1939 Κανάριας Κατηγορία:Καλαθοσφαιριστές Μπάγερν Μονάχου Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές ισπανικών συλλόγων Κατηγορία:Καλαθοσφαιριστές του NBA Κατηγορία:Καλαθοσφαιριστές D-League Κατηγορία:Καλαθοσφαιριστές αμερικανικών συλλόγων Κατηγορία:Καλαθοσφαιριστές στους Θερινούς Ολυμπιακούς Αγώνες 2020
Madita
Η Εντίτα Μάλοβτσιτς (γερμανικά: Edita Malovčić, 21 Ιανουαρίου 1978), περισσότερο γνωστή με το καλλιτεχνικό της όνομα Madita, είναι Αυστριακή τραγουδίστρια και ηθοποιός του κινηματογράφου και της τηλεόρασης. Γεννήθηκε στη Βιέννη, με την οικογένεια της να έχει βοσνιακή καταγωγή. Ο πατέρας της ήταν παραδοσιακός τραγουδιστής της Βοσνίας, ονόματι Κεμάλ Μάλοβτσιτς, ενώ η μάνα της ήταν από τη Σερβία. Η ίδια λέει ότι δεν έχει επαφές πλέον με τον πατέρα της, επειδή δεν έχει καλές αναμνήσεις από αυτόν. Κατά τη διάρκεια της καριέρας της έχει ασχοληθεί με διάφορα μουσικά είδη όπως το synthpop, το R&B και η Jazz. Σπούδασε μουσικολογία και υποκριτική σε ιδιαίτερα μαθήματα.
Το 1999, έκανε το ντεμπούτο της στον κινηματογράφο με τη ταινία Nordrand, η οποία έλαβε πολλά βραβεία. Η ταινία αφορούσε τον Πόλεμο της Βοσνίας. Μετά από αυτήν την επιτυχία εμφανίστηκε σε αρκετές ταινίες μέσα στη δεκαετία όπως το Želary (2003), το Four Minutes (2006), το The Bone Man (2009) και το Zweiohrküken (2009). Παράλληλα και συγκεκριμένα το 2000, ξεκίνησε και την καριέρα της στην τηλεόραση, συμμετέχοντας σε σειρές όπως το Medicopter 117, το Υπαστυνόμος Ρεξ, το SOKO Kitzbühel, το Tatort και το Altes Geld, σε διάφορες μικρούς ή μεγάλους χαρακτήρες. Ενώ και κατά την επόμενη δεκαετία συνέχισε να εμφανίζεται στον κινηματογράφο, μικρότερη παρουσία, παίζοντας σε δύο ταινίες το Blood Glacier (2013) και το The Lies You Sleep With (2014).
Στη μουσική, η καριέρα της ξεκίνησε περί το 2002, όταν τραγούδησε με το ντούο dZihan & Kamien, στο άλμπουμ τους Gran Riserva. Το 2005, κυκλοφόρησε τον πρώτο της σόλο άλμπουμ, ονόματι Madita, το οποίο κυκλοφόρησε μέσω iTunes Music Store, με το οποίο έφτασε στο νούμερο 3 των Electronic Album Chart, συμπεριλαμβανομένων και άλλων charts άλλων χωρών. Ακολούθως, το 2007, το τραγούδι "Ceylon" της από μία τηλεοπτική σειρά, έφτασε το νούμερο 1 στα βρετανικά UK World Music iTunes chart, κάνοντάς το τη μεγαλύτερη της επιτυχία. Το 2008, κυκλοφόρησε κι άλλον σόλο δίσκο, το Too. Εν συνεχεία ακολούθησαν άλλα τρία σόλο άλμπουμ, το Pacemaker (2010), το Madita Deluxe (2012) και το Flavours (2012). Το 2013, η Matida, απέκτησε και το πρώτο της παιδί, έναν γιο.
Εξωτερικοί σύνδεσμοι
Κατηγορία:Αυστριακοί τραγουδιστές Κατηγορία:Αυστριακοί ηθοποιοί
Αρτιόμ Τζιούμπα
Ο Αρτιόμ Σεργκέγιεβιτς Τζιούμπα (Артём Сергеевич Дзюба, ), γεννημένος στις 22 Αυγούστου 1988 στη Μόσχα, είναι Ρώσος ποδοσφαιριστής, ο οποίος θα αγωνίζεται ως επιθετικός στη Καρμιώτισσα και στην Εθνική Ρωσίας.
Σπάρτακ Μόσχας
Γεννήθηκε στη Μόσχα το 1988. Προκάλεσε το ενδιαφέρον του προπονητικού επιτελείου της Σχολής της Σπαρτάκ Μόσχας και ξεκίνησε ν' αγωνίζεται για τις νεανικές ομάδες το 2005. Το 2006 πραγματοποίησε το ντεμπούτο του για την πρώτη ομάδα στον αγώνα του Κυπέλλου Ρωσίας με την ΦΚ Ουράλ, αντικαθιστώντας τον Ρομάν Παβλουτσένκο στο 85ο λεπτό. Αγωνίστηκε για πρώτη φορά στο Πρωτάθλημα Ρωσίας στον αγώνα με την Σατούρν Μόσχας στα πλαίσια της 12ης αγωνιστικής. Εκείνη τη χρονιά πραγματοποίησε 7 εμφανίσεις χωρίς να πετύχει τέρμα. Το 2007 άρχισε να εμφανίζεται στη βασική ενδεκάδα. Πέτυχε το νικητήριο τέρμα της ομάδας στον αγώνα με τη ΦΚ Σιμπίρ στο Κύπελλο Ρωσίας. Όσον αφορά το Πρωτάθλημα Ρωσίας, πέτυχε το πρώτο του τέρμα στον αγώνα της 5ης αγωνιστικής με την ΦΚ Τομ. Πραγματοποίησε 21 εμφανίσεις και πέτυχε 5 τέρματα. Το 2008, πραγματοποίησε 16 εμφανίσεις στο Πρωτάθλημα Ρωσίας και πετύχε μονάχα ένα τέρμα, στον αγώνα της 19ης αγωνιστικής με τη Ντιναμό Μόσχας - παράλληλα, πέτυχε δύο τέρματα στον αγώνα του Κυπέλλου Ρωσίας με τη Ντιναμό Μπριάνσκ. Συμμετείχε σ' ευρωπαϊκούς αγώνες της Σπαρτάκ. Απ' αυτούς ξεχώρισαν ο αγώνας με την Τότεναμ, όπου ο Αρτιόμ πέτυχε δύο τέρματα, καθώς κι αυτός με την ΦΚ Πόρτο (2010-2011), όπου πέτυχε ένα τέρμα.
Στις 7 Αυγούστου 2009 δόθηκε ως δανεικός στην ΦΚ Τομ μέχρι τον Δεκέμβριο του 2009. Επέστρεψε στη Σπαρτάκ το 2010 και έγινε ένας από τους βασικούς ποδοσφαιριστές της χρονιάς 2011-2012, όταν η μοσχοβίτικη ομάδα κατάφερε να φθάσει στη δεύτερη θέση. Το καλοκαίρι του 2013, ο Τζιούμπα δόθηκε ως δανεικός στην ΦΚ Ροστόφ, με την οποία κατέκτησε το Κύπελλο Ρωσίας και επέστρεψε στη Σπαρτάκ, για να δοθεί ξανά ως δανεικός στην ομάδα του Ντον το 2015.
Ζενίτ Αγίας Πετρούπολης
Έπειτα, η Ζενίτ Αγίας Πετρούπολης ανακοίνωσε τη μεταγραφή του ποδοσφαιριστή. Πραγματοποίησε το ντεμπούτο του για τη Ζενίτ Αγίας Πετρούπολης στις 19 Ιουλίου 2015 στον αγώνα με τη Ντιναμό Μόσχας. Στις αρχές του 2017 εκλέχθηκε ως υπαρχηγός της ομάδας.
Διεθνής καριέρα
Ήταν μέλος της Εθνικής Ρωσίας κάτω των 21 στο Ευρωπαϊκό Πρωτάθλημα Ποδοσφαίρου κάτω των 21 το 2011.
Πραγματοποίησε το ντεμπούτο του για την Εθνική Ρωσίας στις 11 Νοεμβρίου 2011 σε φιλικό αγώνα με την Εθνική Ελλάδος. Συμπεριλήφθη στον ευρύ κατάλογο των ποδοσφαιριστών για το Ευρωπαϊκό Πρωτάθλημα Ποδοσφαίρου 2012, αλλά δεν συμπεριλήφθη στην τελική σύνθεση. Πέτυχε το πρώτο του τέρμα για την Εθνική Ρωσίας στον αγώνα με την Εθνική Λίχτενσταϊν στις 8 Σεπτεμβρίου 2014. Στις 12 Οκτωβρίου πέτυχε το πρώτο τέρμα στον αγώνα της Εθνικής Ρωσίας με την Εθνική Μολδαβίας, όταν ευστόχησε από το σημείο του πέναλτι, το οποίο είχε κερδίσει ο ίδιος - ο αγώνας, ωστόσο, έληξε με σκορ 1-1. Στις 8 Σεπτεμβρίου 2015, ο Τζιούμπα πέτυχε τέσσερα τέρματα στον αγώνα της Εθνικής Ρωσίας απέναντι στην Εθνική Λίχτενσταϊν, ακριβώς ένα έτος μετά την προηγούμενη αναμέτρηση. Ήταν ο καλύτερος σκόρερ της Εθνικής Ρωσίας στην προκριματική φάση του Ευρωπαϊκού Πρωταθλήματος Ποδοσφαίρου 2016.
Εξωτερικοί σύνδεσμοι
Κατηγορία:Ρώσοι ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Σπαρτάκ Μόσχας Κατηγορία:Ποδοσφαιριστές ΦΚ Τομ Τομσκ Κατηγορία:Ποδοσφαιριστές ΦΚ Ροστόφ Κατηγορία:Ποδοσφαιριστές Ζενίτ Αγίας Πετρούπολης Κατηγορία:Ποδοσφαιριστές Εθνικής Ρωσίας Κ21 Κατηγορία:Ποδοσφαιριστές Εθνικής Ρωσίας Β Κατηγορία:Ποδοσφαιριστές Εθνικής Ρωσίας Κατηγορία:Ποδοσφαιριστές Ευρωπαϊκού Πρωταθλήματος 2016 Κατηγορία:Ποδοσφαιριστές Πρέμιερ Λιγκ Ρωσίας Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Ποδοσφαιριστές Ευρωπαϊκού Πρωταθλήματος 2020
Σύνδρομο Τρέτσερ-Κόλινς
Το σύνδρομο γναθοπροσωπικής δυσόστωσης εμφανίζεται στην Ευρώπη σε περίπου μία στις 50.000 γεννήσεις.
Ιστορικό
Το σύνδρομο ονομάστηκε έτσι από τον Edward Treacher Collins (1862-1932), τον Άγγλο χειρουργό και οφθαλμίατρο ο οποίος, το 1900, περιέγραψε τα χαρακτηριστικά του συνδρόμου. Το 1949, ο Adolphe Franceschetti και ο David Klein περιέγραψαν την ίδια κατάσταση με τις δικές τους παρατηρήσεις, ως γναθοπροσωπική δυσόστωση  (mandibulofacial dysostosis) όρος που περιγράφει τα κλινικά σημεία του συνδρόμου.
Κλινική εικόνα
Τα σημεία σε άτομα με σύνδρομο Treacher Collins ποικίλλουν. Σε μερικά άτομα οι βλάβες είναι τόσο ήπιες, ώστε να παραμένουν αδιάγνωστες, ενώ σε άλλα, που εμφανίζουν πολύ σοβαρές βλάβες στο πρόσωπο, αυτές προκαλώντας απόφραξη της αναπνευστικής οδού,   γίνονται  απειλητικές για τη ζωή του ατόμου.
Το σύνδρομο αυτό χαρακτηρίζεται από αντιμογγολοειδή κλίση των βλεφαρικών σχισμών, υποπλασία των ζυγωματικών οστών, που εμφανίζουν και σχισμή στο έξω τμήμα του υποκογχίου χείλους του οφθαλμικού κόγχου, καθώς και από κολοβώματα του κάτω βλεφάρου. Η μικρογναθία της κάτω γνάθου είναι ευρείας γωνίας, γεγονός που δημιουργεί στενόμακρο πρόσωπο, συνοδεύεται από ανεωγμένη δήξη (τα πρόσθια δόντια της κάτω γνάθου δεν αρθρώνουν με τα δόντια της άνω γνάθου, ώστε ο ασθενής να μη μπορεί να κόψει με αυτά), ενώ συχνά συνυπάρχει και μικρογενεία (μικρό πηγούνι).
Λιγότερο διαγνωστικά σημεία, αλλά επίσης χαρακτηριστικά για το σύνδρομο Treacher Collins, είναι η βραχυκεφαλία, με στένωση της απόστασης μεταξύ των δύο κροταφικών οστών, όπως επίσης και η υπερωιοσχιστία (λυκόστομα).
Διάγνωση
Η διάγνωση του συνδρόμου Treacher Collins εξαρτάται από τα κλινικά και ακτινολογικά ευρήματα.
Καθώς χαρακτηρίζεται από μικρογναθία (ελλειματική δυσπλασία της κάτω γνάθου), όπως και το σύνδρομο της ημιπροσωπικής μικροσωμίας, η διαφορική διάγνωση από την ημιπροσωπική μικροσωμία στηρίζεται κυρίως στο ότι τα σημεία του σύνδρόμου Treacher Collins εμφανίζονται αμφοτερόπλευρα.
Κληρονομικότητα
Το σύνδρομο αυτό είναι κληρονομικό και παρουσιάζεται με ποικίλλουσα φαινοτυπική έκφραση. Μεταλλάξεις σε ένα από τα παρακάτω τρία γονίδια TCOF1, POLR1C, ή  POLR1D μπορεί να προκαλέσει σύνδρομο Treacher Collins. Μεταλλάξη του γονίδίου TCOF1 είναι η πιο κοινή αιτία της διαταραχής, αντιπροσωπεύοντας το 81 έως 93% όλων των περιπτώσεων. Μεταλλάξεις στα TCOF1 και POLR1D προκαλούν τη μορφή που μεταβιβάζεται με τον αυτοσωματικό επικρατούντα τύπο, ενώ μετάλλαξη του POLR1C προκαλεί τη μορφή που μεταβιβάζεται με τον αυτοσωματικό υπολειπόμενο τύπο.
Θεραπεία
Η θεραπευτική αντιμετώπιση των πασχόντων από σύνδρομο Treacher Collins είναι δύσκολη και απαιτεί συνεργασία ιατρών πολλών ειδικοτήτων, όπως είναι πλαστικοί χειρουργοί, ωτορινολαρυγγολόγοι, στοματο-γναθοπροσωπικοί χειρουργοί,  γενετιστές, ψυχοθεραπευτές, αλλά και ιατροί πολλών άλλων ειδικοτήτων.
Ένα προτεινόμενο σχέδιο θεραπείας περιλαμβάνει:
Παραπομπές
Κατηγορία:Συγγενείς διαταραχές Κατηγορία:Σύνδρομα Κατηγορία:Σπάνιες ασθένειες
Αλεξάνταρ Κοβάτσεβιτς
Σταδιοδρομία σε συλλόγους
Έχει αγωνιστεί στις σερβικές Ερυθρό Αστέρα και Σπάρτακ Σουμπότιτσα, στις πολωνικές Λέχια Γκντάνσκ και Σλασκ Βρότσουαφ και στη νορβηγική Χαουγκεσούντ.
Στις 10 Αυγούστου 2018, υπέγραψε συμβόλαιο με τη Ξάνθη.
Διεθνής σταδιοδρομία
Έχει αγωνιστεί στην Εθνικής Σερβίας U18 (8 συμ.) και U21 (10 συμ.).
Παραπομπές
Κατηγορία:Σέρβοι ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Σερβίας Κ18 Κατηγορία:Ποδοσφαιριστές Εθνικής Σερβίας Κ21 Κατηγορία:Ποδοσφαιριστές Ερυθρού Αστέρα Κατηγορία:Ποδοσφαιριστές Σουπερλίγκα Σερβίας Κατηγορία:Ποδοσφαιριστές Σπάρτακ Σουμπότιτσα Κατηγορία:Ποδοσφαιριστές Λέχια Γκντανσκ Κατηγορία:Ποδοσφαιριστές Εκστρακλάσα Κατηγορία:Σέρβοι ποδοσφαιριστές στο εξωτερικό Κατηγορία:Ποδοσφαιριστές Σλασκ Βρότσουαφ Κατηγορία:Ποδοσφαιριστές ΦΚ Χαουγκεσούντ Κατηγορία:Ποδοσφαιριστές Πρωταθλήματος Νορβηγίας Κατηγορία:Ποδοσφαιριστές Α.Ο. Ξάνθη Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα Κατηγορία:Ξένοι ποδοσφαιριστές στην Πολωνία
Σιδηροδρομικός σταθμός Νέας Περάμου
Ο Σιδηροδρομικός Σταθμός Νέας Περάμου είναι σταθμός του Οργανισμού Σιδηροδρόμων Ελλάδος επί της σιδηροδρομικής γραμμής Αεροδρομίου–Πάτρας. Βρίσκεται στη Νέα Πέραμο της Δυτικής Αττικής, λίγο βόρεια από τα όρια του αστικού της ιστού και έλαβε την ονομασία του από την πόλη την οποία εξυπηρετεί. Εγκαινιάστηκε στις 27 Σεπτεμβρίου 2005, μαζί με την επέκταση της γραμμής από το Σιδηροδρομικό Κέντρο Αχαρνών έως την Κόρινθο. Εξυπηρετείται από την Γραμμή 2 του Προαστιακού προς Κιάτο και Πειραιά. Βρίσκεται δίπλα στην Ολυμπία Οδό και διαθέτει δύο πλευρικές αποβάθρες.
Παραπομπές
Νέα Πέραμος Νέα Πέραμος Νέα Πέραμος Νέα Πέραμος
Φανή Ψαθά
Η Φανή Ψαθά (2 Φεβρουαρίου 1976, Ψαχνά) είναι Ελληνίδα πρώην ερασιτέχνης παλαίστρια της ελευθέρας πάλης, η οποία αγωνιζόταν στην κατηγορία ελαφριών βαρών γυναικών. Η Ψαθά έχει κερδίσει ένα συνολικό αριθμό τριών μεταλλίων, κάθε ένα διαφορετικού χρώματος, συμπεριλαμβανομένου του χρυσού μεταλλίου στους Μεσογειακούς Αγώνες του 2005 στην Αλμερία της Ισπανίας, και δύο μεταλλίων σε πανευρωπαϊκά πρωταθλήματα. Στους Θερινούς Ολυμπιακούς Αγώνες του 2004 στην Αθήνα τερμάτισε στη δέκατη θέση στην κατηγορία των 48 κιλών. Η Ψάθα προπονήθηκε καθ' όλη τη διάρκεια της αθλητικής της σταδιοδρομίας με τον Παλαιστικό Όμιλο Ψαχνών στη Χαλκίδα, υπό τον προσωπικό της προπονητή Ιωάννη Ταμπουνίδη.
Σταδιοδρομία
Η Ψαθά προκρίθηκε για την ελληνική ομάδα, ως 28χρονη, στην εναρκτήρια κατηγορία των 48 κιλών στους Θερινούς Ολυμπιακούς Αγώνες του 2004 στην Αθήνα. Νωρίτερα στην προκριματική διαδικασία, κατέλαβε την τέταρτη θέση στο Παγκόσμιο Πρωτάθλημα Πάλης του 2003 στη Νέα Υόρκη, αλλά έλαβε δικαίωμα συμμετοχής από τη Διεθνή Ομοσπονδία Πάλης και την Ελληνική Ολυμπιακή Επιτροπή, καθώς η Ελλάδα έλαβε μια αυτόματη θέση ως έθνος υποδοχής. Η Ψαθά ξεκίνησε νωρίς στους προκαταρκτικούς, όπου νίκησε την Τυνήσια Φαντίλα Λουάτι σε σαράντα δευτερόλεπτα, μπροστά από το θορυβώδες πλήθος εντός του Ολυμπιακού Γυμναστηρίου Άνω Λιισίων. Έχασε τον επόμενο αγώνα της με 3-5 στην παράταση από τη Λίντια Καραμτσακόβα από το Τατζικιστάν και ακολούθως έχασε από την Ουκρανή Ιρίνα Μέρλενι με 10 πόντους υπεροχής. Η Ψαθά κατέλαβε την τρίτη θέση στον προκαταρκτικό όμιλο και τερμάτισε στη δέκατη θέση συνολικά. Δεν προκρίθηκε στους προημιτελικούς.
Στους Μεσογειακούς Αγώνες του 2005 στην Αλμερία της Ισπανίας, η Ψαθά ξεπέρασε την αποτυχία της στους Ολυμπιακούς Αγώνες και κέρδισε στον τελικό την Γαλλίδα Άννα Ντελούντς για να κερδίσει το χρυσό μετάλλιο στην ίδια κατηγορία.
Στο Πανευρωπαϊκό Πρωτάθλημα του 2005, κατέκτησε το χάλκινο μετάλλιο, ενώ στο Πανευρωπαϊκό Πρωτάθλημα του 2006 κατέκτησε το αργυρό μετάλλιο.
Εξωτερικοί σύνδεσμοι
Κατηγορία:Ελληνίδες αθλήτριες της ελευθέρας πάλης Κατηγορία:Αθλητές της πάλης στους Θερινούς Ολυμπιακούς Αγώνες 2004 Κατηγορία:Έλληνες παλαιστές στους Θερινούς Ολυμπιακούς Αγώνες Κατηγορία:Αθλητές στους Μεσογειακούς Αγώνες 2005 Κατηγορία:Έλληνες Μεσογειονίκες
Καλιφά Σανκαρέ
Ο Καλιφά Σανκαρέ (γεννημένος στις 15 Αυγούστου 1984) είναι Σενεγαλέζος επαγγελματίας ποδοσφαιριστής, ο οποίος αγωνίζοταν ως αμυντικός για λογαριασμό του Αστέρα Τρίπολης.
Καριέρα
Ο Πάπα Καλιφά Σανκαρέ είναι γεννημένος στο Ντακάρ της Σενεγάλης. Ξεκίνησε την ποδοσφαιρική του καριέρα από τη γαλλική ΟΣ Μπουλόν, όπου αγωνιζόταν στη θέση του κεντρικού αμυντικού, στη διάρκεια των σεζόν 2005–06 και 2006–07. Στη διάρκεια αυτών κατάφερε να μετρά 32 συμμετοχές και δύο τέρματα. Ωστόσο, λόγω του νεαρού της ηλικίας του, δεν έλαβε πολλές ευκαιρίες από τον προπονητή του και την επόμενη σεζόν μεταγράφηκε στη βελγική ΣΦ Ζούλτε Βάρεγκεμ. Η παρουσία του εκεί κρίνεται ως αποτυχημένη, καθώς πέρασε αρκετές σεζόν να αγωνίζεται ως δανεικός σε διάφορες ομάδες του Βελγίου, προτού καταφέρει να αναδείξει την ποδοσφαιρική του αξία στη διάρκεια της θητείας του στη ΡΑΕΚ Μονς, όπου μέτρησε συνολικά 34 συμμετοχές και δύο τέρματα.
Τον Ιούλιο του 2010, ο Σανκαρέ μεταγράφηκε στον Ολυμπιακό Βόλου. Στη διάρκεια της εκεί παρουσίας του ήταν από τους καλύτερους παίκτες της ομάδας, στη διάρκεια της πρώτης σεζόν του Ολυμπιακού Βόλου στη Σούπερ Λίγκα, έπειτα από απουσία 20 ετών, πραγματοποιώντας 30 εμφανίσεις και πετυχαίνοντας τέσσερα γκολ, οδηγώντας την ομάδα του Βόλου σε μια ιστορική γι'αυτήν πέμπτη θέση και την ευρωπαϊκή πρόκριση για τα προκριματικά του Γιουρόπα Λιγκ, για πρώτη φορά στην ιστορία του συλλόγου. ήταν ο σκόρερ του πρώτου γκολ της ομάδας του και στις δύο αναμετρήσεις απέναντι στην ΑΕΚ, στη διάρκεια της σεζόν. Χαρακτηριστικά του ήταν οι πολύ καλές του τοποθετήσεις στο κέντρο της άμυνας, καθώς και ικανότητές του στο ψηλό παιχνίδι. ήταν, επίσης, ένας από τους υποψήφιος για τον τίτλο του MVP του πρωταθλήματος, ενώ ήταν μέλος και της καλύτερης ενδεκάδας για τη σεζόν 2010–11 της ελληνικής Σούπερ Λίγκ. Οι εμφανίσεις του με τους Βολιώτες τράβηξαν το ενδιαφέρον συλλόγων από τη Γαλλία, το Βέλγιο και την Ιταλία, οι οποίοι φέρονταν να έχουν εκφράσει ενδιαφέρον για την απόκτησή του. Μεταξύ των ενδιαφερομένων, σε κάποιο σημείο, προστέθηκε και ο Ολυμπιακός Σ.Φ.Π., χωρίς όμως να προχωρήσει σε επίσημη πρόταση προς την πλευρά του παίκτη.
Στη διάρκεια του καλοκαιριού του 2011, ένα σκάνδαλο στημένων αγώνων ξέσπασε στην Ελλάδα, στο οποίο εμπλέκονταν ομάδες από όλες τις κατηγορίες, μεταξύ αυτών και η Καβάλα και ο Ολυμπιακός Βόλου από τη μεγαλύτερη τη τάξει κατηγορία. Επρόκειτο ένα σκάνδαλο το οποίο είχε άμεσες και σημαντικές συνέπειες στο ελληνικό ποδόσφαιρο, καθώς οι αποφάσεις της Δικαιοσύνης πήραν κάποιο διάστημα για να ανακοινωθούν. Όμως, ύστερα από λίγους μήνες οι σχετικές αποφάσεις-ποινές εκδόθηκαν και προέβλεπαν τον υποβιβασμό και των δύο συλλόγων στην Δ΄ Εθνική, την τέταρτη κατηγορία του ελληνικού ποδοσφαίρου. Αυτό σήμαινε ότι όλοι οι ποδοσφαιριστές των δύο αυτών ομάδων έμεναν ελεύθεροι, συμπεριλαμβανομένου και του Καλιφά Σανκαρέ, ο οποίος υπέγραψε στον Άρη Θεσσαλονίκης, μαζί με τον πρώην προπονητή του στον Βόλο, Σάκη Τσιώλη.
Πέτυχε το πρώτο του τέρμα με τον Άρη, στο ντεμπούτο του απέναντι στον Εργοτέλη.
Εντάχθηκε στον Αστέρα Τρίπολης, προερχόμενος από τον Άρη, με ελεύθερη μεταγραφή τον Ιούλιο του 2012. Κατάφερε να κερδίσει τον σεβασμό του φίλαθλου κοινού πετυχαίνοντας τέρμα με ανάποδο ψαλίδι στη διάρκεια της αναμέτρησης για τα play-off του πρωταθλήματος απέναντι στον ΠΑΣ Γιάννινα.
Μετά τον Αστέρα, μεταγράφηκε στην Κάδιθ ΚΦ.
Εξωτερικοί Σύνδεσμοι
Κατηγορία:Σενεγαλέζοι ποδοσφαιριστές Κατηγορία:Ποδοσφαιριστές Άρη Θεσσαλονίκης Κατηγορία:Αμυντικοί ποδοσφαιριστές Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές ΟΣ Μπουλόν Κατηγορία:Ποδοσφαιριστές Ζούλτε Βάρεγκεμ Κατηγορία:Ποδοσφαιριστές ΚΒ Οστένδη Κατηγορία:Ποδοσφαιριστές ΡΑΕΚ Μονς Κατηγορία:Ποδοσφαιριστές Ολυμπιακού Βόλου Κατηγορία:Ποδοσφαιριστές Αστέρα Τρίπολης Κατηγορία:Ποδοσφαιριστές Αλ Αραμπί ΣΚ (Κουβέιτ) Κατηγορία:Ξένοι ποδοσφαιριστές στην Ελλάδα
Ιστορία του Γκαρ
μικρογραφία|Ρωμαϊκό νόμισμα, 10-14 π.Χ., [[Νιμ]] Η ιστορία του νομού Γκαρ ανάγεται στην αρχαιότητα, με πρώτους να έχουν αναπτύξει εμπορικές σχέσεις τους Φοίνικες, που έφεραν την περιοχή σε επαφή με τους πολιτισμούς όλης της Μεσογείου. Ο νομός Γκαρ μοιράζεται μεγάλο μέρος της ιστορίας του και βρίσκεται ανάμεσα στην Προβηγκία, το Λανγκεντόκ, την περιοχή της οροσειράς Σεβέν και την Καμάργκ. Στα νότια συνορεύει με τη Μεσόγειο θάλασσα.
13ος-1ος π.Χ. αιώνας
μικρογραφία|325x325εσ|Χάρτης της Γαλατίας Οι πρώτοι κάτοικοι της περιοχής ήταν οι Ίβηρες, οι οποίοι στις αρχές του 3ου αιώνα π.Χ. εκδιώχθηκαν από την κελτική φυλή των Βόλκων που εγκαταστάθηκαν σε αυτή την περιοχή και ονομάστηκαν Αρεκόμικοι, δηλαδή Βόλκοι της επίπεδης χώρας, για να διακρίνονται από τους Βόλκους Τεκτοσάγους στις ορεινές περιοχές της Τουλούζης. Ο Ανατολικός πολιτισμός μεταφέρθηκε σε αυτές τις ακτές από τους Φοίνικες, οι οποίοι, από τον 13ο έως τον 11ο αιώνα π.Χ. είχαν αρχίσει εμπορικές συναλλαγές και ίδρυσαν αποικίες, από τους Ρόδιους, οι οποίοι, περίπου το 900 π.Χ., ίδρυσαν τη Ρόντα στις εκβολές του Ροδανού και τέλος, από τους Φωκαείς, ιδρυτές, περί το 600 π.Χ., της Μασσαλίας. Αναμφισβήτητα επηρεασμένοι από τους Μασσαλιώτες υπέρ της Ρώμης, οι Αρεκόμικοι αντιτάχθηκαν στο πέρασμα του Αννίβα και προσπάθησαν να τον σταματήσουν στις όχθες της Ροδανού. Νικήθηκαν στη μάχη του Ροδανού και ο Αννίβας πέρασε, το 218 π.Χ.
Υπό την επιρροή της Μασσαλίας, οι Αρεκόμικοι υποτάχθηκαν οικειοθελώς το 121 π.Χ. στον Ρωμαίο ανθύπατο της Πέραν των Άλπεων Γαλατίας Γναίο Δομίτιο Αηνόβαρβο και ως ανταμοιβή, η Γερουσία επέτρεψε στη Νέμαυσο (Nemausus), σημερινή Νιμ και στους εικοσιτέσσερις δήμους που βρίσκονταν στην εξάρτησή της να διαφυλάξουν τους νόμους, τη θρησκεία και τα έθιμά τους. Η Ρώμη έκτοτε βρήκε τους Αρεκόμικους πάντα πιστούς και πάντα αμέτοχους προς τα κινήματα που αναστάτωσαν τη Γαλατία. Λίγα χρόνια αργότερα, οι Κίμβρο ι και οι Τεύτονες διέσχισαν ολόκληρη τη χώρα μεταξύ Ροδανού, οροσειράς Σεβέν και Πυρηναίων και επιτέθηκαν στην Ισπανία, επιστρέφοντας όμως νικήθηκαν από τον Ρωμαίο στρατηγό Μάριο.
Η αφοσίωση των Αρεκομίκων στο νικητή των βαρβάρων του Βορρά Μάριο και στον διάδοχό του Σερτώριο προκάλεσαν το μίσος των αντιπάλων τους Σύλλα και Πομπήιου, ο οποίος έδωσε μέρος της γης τους στη Μασσαλία. Για τον ίδιο λόγο, αντιμετωπίστηκαν ευνοϊκά από τον Ιούλιο Καίσαρα και τον Αύγουστο. Τα εδάφη τους συμπεριλήφθηκαν στη Ναρβωνική Γαλατία και κατασκευάστηκαν πολλά ρωμαϊκά οικοδομήματα, που κάνουν τον Γκαρ τον πιο πλούσιο σε ρωμαϊκά μνημεία νομό.
4ος-8ος αιώνας
αριστερά|μικρογραφία|307x307εσ|Το [[Βησιγοτθικό βασίλειο το 500 μ.Χ. ]] Οι βαρβαρικές επιδρομές, που είχαν σταματήσει από την ρωμαϊκή εξουσία, άρχισαν πάλι το 407. Οι Βάνδαλοι ερήμωσαν τη Ναρμπόν και κατέστρεψαν πολλά ρωμαϊκά μνημεία πριν νικηθούν από τον Γάιο Μάριο τον Νεότερο. Τις επιδρομές των Βανδάλων διαδέχθηκαν αυτές των Βησιγότθων, οι οποίοι κατέλαβαν την περιοχή το 472 και τη διατήρησαν μέχρι την εισβολή και κατάληψή της από τους Σαρακηνούς.
Το 711 οι Σαρακηνοί κατέλαβαν την Ισπανία και από το 720 εξαπλώθηκαν στο νότο της Γαλατίας. Νικήθηκαν δύο χρόνια αργότερα από τον Εύδη, δούκα της Ακουιτανίας αλλά είχαν καταλάβει και διατήρησαν τις περιοχές της Καρκασσόν, της Ναρμπόν και της Νιμ και συνέχιζαν τις επιδρομές λεηλατώντας και σκορπίζοντας τον τρόμο στις γύρω περιοχές. Το 737, εκδιώχθηκαν από τα στρατεύματα του Κάρολου Μαρτέλου, που έσπευσε σε βοήθεια του Εύδη.
Για τρίτη φορά η περιοχή της Νιμ καταλήφθηκε από τους Σαρακηνούς το 752 αλλά συσπειρώθηκε και απώθησε τους εισβολείς. Επί κεφαλής της αντίστασης ετέθη ο Γότθος Ansemund, ο οποίος, καθώς δεν αισθάνονταν αρκετά ισχυρός ώστε να αντισταθεί για πολύ στους Σαρακηνούς, έθεσε τη Νιμ υπό την επικυριαρχία του Φράγκου βασιλιά Πιπίνου του Βραχύ στα 752, ο οποίος ανέθεσε τη διακυβέρνηση της Νιμ και της Υζέ στον Radulfe, πρώτο κόμη της Νιμ (753) καθώς ο Ansemund σκοτώθηκε, κατά τη διάρκεια μάχης για την εκδίωξη των Σαρακηνών, έξω από τα τείχη της Ναρμπόν.
Μεσαίωνας
μικρογραφία|198x198εσ|Έμβλημα του οίκου των Τρανκαβέλ Οι κόμητες της Νιμ έγιναν κληρονομικοί μετά τον Καρλομάγνο (748-814), σε εκείνα τα δύσκολα χρόνια, που οι Νορμανδοί άρχισαν τις αιφνιδιαστικές τους επιθέσεις λεηλατώντας πρώτα τα παράλια και στη συνέχεια, μέσω των ποταμών φθάνοντας και στην περιοχή της Νιμ, όπως και σε πολλές άλλες περιοχές, κάνοντας όλη τη Δύση να φρικιάσει. Το πρώτο μισό του 10ου αιώνα εμφανίστηκαν και οι Ούγγροι εκεί με τη σειρά τους και με τις επιδρομές τους διέπραξαν τρομακτικές καταστροφές. Όμως, σύντομα, η περιοχή απέκτησε άρχοντες ικανούς να την υπερασπιστούν. Το 956, η κληρονόμος Σεσίλ παντρεύτηκε τον υποκόμη του Αλμπί, και οι απόγονοί τους έγιναν επίσης κύριοι της Μπεζιέ και της Καρκασσόν και ήταν ισχυροί, γνωστοί ως Οίκος των Τρανκαβέλ. Ωστόσο, η υποκομητεία της Νιμ αποκόπηκε από τις κτήσεις των Τρανκαβέλ το 1130, δόθηκε σαν επικαρπία (apanage) στον νεότερο γιο της οικογένειας και πωλήθηκε τον ίδιο αιώνα (1185) στον κόμη της Τουλούζης. Στις αρχές του επόμενου αιώνα, ο Σιμόν ντε Μονφόρ την κατέλαβε κατά τη διάρκεια της Σταυροφορίας των Αλβιγηνών και ο διάδοχός του Αμωρί ΣΤ΄ του Μονφόρ την παρέδωσε στον Λουδοβίκο Θ΄ της Γαλλίας, ο οποίος τελικά την προσάρτησε στο στέμμα της Γαλλίας, όπου και παρέμεινε έκτοτε.
Το φέουδο της Αλές, στον Μεσαίωνα, ανήκε στον οίκο των Πελέ, όταν ο Σιμόν ντε Μονφόρ κατέλαβε το μισό τμήμα. Διατήρησαν αυτό το μισό, κάτω από τον τίτλο βαρονίας, μέχρι τα μέσα του 17ου αιώνα. Το άλλο μισό, προσαρτημένο στο στέμμα της Γαλλίας από την παραχώρηση του Αμωρί ΣΤ΄ του Μονφόρ, αναβαθμίστηκε σε κομητεία και πέρασε διαδοχικά μέσα από γάμο ή πώληση στις οικογένειες Μπωφόρ, Μονμορανσύ και Κοντί.
Η υποκομητεία της Υζέ, στις αρχές του 16ου αιώνα, πέρασε στον βαρώνο ντε Κρυσόλ, τον εγγονό του οποίου ο βασιλιάς Κάρολος Θ΄ της Γαλλίας αναβάθμισε σε δούκα (1556) και στη συνέχεια σε ομότιμο, θέλοντας να τιμήσει «την αρχαιότητα και το μεγαλείο του οίκου των Κρυσόλ που είναι ένας από τους καλύτερους της χώρας μας και του Λανγκεντόκ», αλλά που ήταν ζήτημα ενός πιο πολιτικού στόχου, για να διασφαλίσει την πίστη του «αγαπητού και αγαπημένου εξαδέλφου» του.